কুবরাভিয়া তরিকা
কুবরাভিয়া তরিকা (আরবি: سلسلة کبرویة) বা কুবরাভি তরিকা, যাকে কুবরাভি হামাদানি বা হামাদানি কুবরা নামেও পরিচিত, এমন একটি সুফি তরিকা যার আধ্যাত্মিক ধারা (সিলসিলা)মূলত হযরত আলী (রা.), যিনি ছিলেন নবী মুহাম্মদের (সা.) চাচাতো ভাই, জামাতা এবং প্রথম ইমাম, হয়ে ইসলামের নবী হযরত মুহাম্মদ (সা.) এর সাথে গিয়ে মিলিত হয়। বেশিরভাগ সুফি তরিকাতের মতোই, কুবরাভিয়া তরিকাতও আলী (রা.) থেকে তাদের আধ্যাত্মিক ধারা গঠন করে। এই তরিকাটির নামকরণ করা হয়েছে এই তরিকার প্রতিষ্ঠাতা নাজমুদ্দীন কুবরার নামানুসারে, যিনি খোয়ারিজম রাজবংশের অধীনে কুনিয়া-উরগেঞ্চে (বর্তমান তুর্কমেনিস্তান) বাস করতেন। ১২২১ সালে মঙ্গোলরা কুনিয়া-উরগেঞ্চ দখল করে এবং নাজমুদ্দিন কুবরাসহ বেশিরভাগ জনগণকে হত্যা করে।